Olve Grotle

Olve Grotle (født 17. februar 1964 i Bremanger) er en norsk jurist og politiker (H). Ved stortingsvalget 2021 ble han valgt inn på Stortinget for Sogn og Fjordane.

Biografi 
Grotle har juridisk embedseksamen med kommunalrett som spesialfag fra Universitetet i Bergen fra 1989 og advokatbevilling fra 1992. Grotle var advokatfullmektig hos høyesterettsadvokat Stig B. Harris fra 1990 til 1993 og dommerfullmektig ved Sunnfjord sorenskriverembete fra 1993 til 1994. I 1995 kom han tilbake til Advokatfirmaet Harris, hvor han var leder for Førde-kontoret og partner fra 1997 til 2003. Fra 2003 til 2011 var han privatpraktiserende advokat i kontorfellesskapet Sunnfjordadvokatane. Han har også forelest i juridiske fag ved Folkeuniversitetet og Handelshøyskolen BI.

Grotle var medlem av Førde bystyre fra 2003. Han ble ordfører i 2011.  Fra 2020 ble han ordfører i nye Sunnfjord kommune. Han er dessuten styremedlem i Sogn og Fjordane Teater LL og Firda Billag AS.

Grotle ble i 2021 valgt inn på Stortinget fra Sogn og Fjordane valgdistrikt for perioden 2021 til 2025 for partiet Høyre. Han fikk plass i Stortingets næringskomité.

Referanser 

 
 

Ordførere i Førde
Høyre-ordførere i Sogn og Fjordane
Norske advokater
Stortingsrepresentanter fra Høyre
Stortingsrepresentanter for Sogn og Fjordane
Stortingsrepresentanter 2021–2025
Personer fra Førde kommune